open-index/open-wikipedia-markdown huggingface dataset:
আর্যা পল্লম

**আর্যা পল্লম** (জন্ম ১৯০৮, ভালুভানাদ; মৃত্যু ৮ ফেব্রুয়ারী, ১৯৮৯) ছিলেন কেরালার একজন সমাজ সংস্কারক, কমিউনিস্ট এবং নারীবাদী। তিনি অনেক উচ্চবর্ণের (ব্রাহ্মণ) নাম্বুদ্রি নারীদের মধ্যে একজন ছিলেন এবং তাঁদের মতো নারীদের পুরুষের বহুবিবাহ, নারীর বাল্যবিবাহ, বিবাহের সময় যৌতুক প্রদান, বাধ্যতামূলক বিধবাদশা পালন ইত্যাদির মতো বহু পুরুষতান্ত্রিক ব্যবস্থার অত্যাচার সহ্য করতে হত। তিনি উচ্চবর্ণের নারীদের ওপর এই নির্যাতনের বিরুদ্ধে লড়াই করেছিলেন।

## সংস্কার কার্যক্রম
কঞ্জুর গৌরী অন্তেরজনম, কঞ্জুর কালী অন্তেরজনমের সাথে আর্যা *যাচনাযাত্রায়* (ভিক্ষা অভিযান) অংশগ্রহণ করেছিলেন, এর নেতৃত্বে ছিলেন ভি টি ভট্টথিরিপ্পাদ। এই অভিযান ব্রাহ্মণ মহিলাদের উদ্বুদ্ধ করেছিল তাদের ঘোমটা (*ঘোষা*) বর্জন করতে। সাবর্ণ ও ব্রাহ্মণ নারীদের উন্নয়নের জন্য ভি টি ভট্টথিরিপ্পাদ যোগক্ষেম সভার প্রতিষ্ঠা করেছিলেম। ভি টি ভট্টথিরিপ্পাদের বাড়িতে এই সভার একটি বৈঠকে, আর্যা পল্লম এবং পার্বতী নেন্মণিমঙ্গলমের নেতৃত্বে একটি প্রস্তাব পাস করা হয়। প্রস্তাবটি ছিল ব্রাহ্মণ নারীদের মধ্যে সতীত্বের প্রতীক হিসেবে বিবেচিত কাজন ছাতা (*মারাক্কুদা*) বর্জন। এরপর কাজন ছাতা ছাড়াই একটি মিছিল পরিচালনা করা হয়। পরে  *তালিপরাম্বা* অধিবেশনে এর পুনরাবৃত্তি করা হয়েছিল যেখানে, পার্বতী নেন্মণিমঙ্গলম, আর্যা পল্লম এবং দেবকী নারিক্কট্টারি *ঘোষা* (ঘোমটা) বর্জন করেছিলেন। তাঁরা ঘোষণা করেছিলেন "*মারক্কুদা*" তে সতীত্ব থাকেনা এবং তাঁরা সেটি ভেঙে ফেলেছিলেন। তাঁরা অন্যান্য ভারতীয় মহিলাদের ধরণে শাড়ি পরতেও শুরু করেছিলেন।

যোগক্ষেমা সভার *পাজহুর* অধিবেশনে, কে এন কুট্টান নাম্বুদ্রির সভাপতিত্বে, আর্যা *অন্তপুরা মর্দানীসানাম* নামে একটি প্রস্তাব পেশ করেন; এর আক্ষরিক অনুবাদ হয় ঘরের অভ্যন্তরে নিপীড়ন বন্ধ করা। তিনি পি প্রিয়দত্ত, ই এস সরস্বতী, আই সি প্রিয়দত্ত, রেমা থামপুরাত্তি এবং ইন্দিরা থামপুরত্তির সাথে পালিয়াম সত্যাগ্রহে (১৯৪৭ - ৪৮) গুরুত্বপূর্ণ ভূমিকা পালন করেছিলেন।

আর্য পল্লম মালাবার জেলা বোর্ডের একজন নির্বাচিত সদস্য ছিলেন। তিনি কাঠুমুরি আন্দোলনেরও একজন নেত্রী ছিলেন।

প্রথম বিধবা পুনর্বিবাহের ব্যবস্থা করার ক্ষেত্রে তিনি গুরুত্বপূর্ণ ভূমিকা পালন করেছিলেন, কেরালার ব্রাহ্মণ ও সাবর্ণ মহিলার মধ্যে বিধবা পুনর্বিবাহের ব্যবস্থা হয়েছিল। এম আর ভট্টথিরিপ্পাদ এবং তাঁর স্ত্রী তাঁদের বিয়ের পর বেশ কিছুদিন পল্লম পরিবারের সাথে ছিলেন।

## ব্যক্তিগত জীবন
আর্যা পল্লমের পিতা ও মাতা ছিলেন যথাক্রমে মাধবাসেরি মানাক্কল পরমেশ্বরন নাম্বুদ্রি এবং আর্যা অন্তেরজনম।

পল্লথ কৃষ্ণান নাম্বুদ্রিপ্পাদের সাথে আর্যা বিবাহবন্ধনে আবদ্ধ হন। তাঁদের চার সন্তান ছিল, তিন মেয়ে এবং এক ছেলে। ছেলেটি শৈশবেই মারা যায়। আর্যা কমিউনিস্ট পার্টির একজন পূর্ণকালীন কর্মী ছিলেন।

## তথ্যসূত্র

বিষয়শ্রেণী:ভারতীয় নারীবাদী
বিষয়শ্রেণী:ভারতীয় সাম্যবাদী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কেরলের রাজনীতিতে নারী
টেলিনর পাকিস্তান

**টেলিনর পাকিস্তান (প্রা.) লিমিটেড** () হল একটি পাকিস্তানি মোবাইল নেটওয়ার্ক অপারেটর, যার সদর দপ্তর পাকিস্তানের ইসলামাবাদে অবস্থিত। আওয়াইস ভোহরা বর্তমান প্রধান নির্বাহী কর্মকর্তা (সিইও)। 

টেলিনর ২০০৫ সালের মার্চ মাসে পাকিস্তানে তাদের কার্যক্রম শুরু করে। বছরের পর বছর ধরে, টেলিনর পাকিস্তানে ২ বিলিয়ন ডলারেরও বেশি বিদেশী প্রত্যক্ষ বিনিয়োগ (এফডিআই) বিনিয়োগ করেছে। পিটিসিএল ৩১ ডিসেম্বর ২০২৫ সালে টেলিনর পাকিস্তানকে অধিগ্রহণ করে।

২০২৫ সালের ডিসেম্বর পর্যন্ত, টেলিনর পাকিস্তানের মোট গ্রাহক সংখ্যা ৪৩ মিলিয়ন, যার মধ্যে ২৭ মিলিয়ন ৪জি/এলটিই গ্রাহক। ২২% বাজার অংশীদারিত্বের সাথে, এটি বর্তমানে পাকিস্তানের ৩য় বৃহত্তম মোবাইল ফোন নেটওয়ার্ক।

## তথ্যসূত্র

## বাহ্যিক লিঙ্কগুলি

* 

বিষয়শ্রেণী:২০২৩-এর অধিগ্রহণ ও একত্রীকরণ
বিষয়শ্রেণী:২০০৫-এ পাকিস্তানে প্রতিষ্ঠিত
বিষয়শ্রেণী:ইসলামাবাদ ভিত্তিক কোম্পানি
বিষয়শ্রেণী:টেলিনর
বিষয়শ্রেণী:পাকিস্তানের মোবাইল ফোন কোম্পানি
বিষয়শ্রেণী:পাকিস্তানের ইন্টারনেট সেবা প্রদানকারী
এভারগ্লেডস

এভারগ্লেডস হলো মার্কিন যুক্তরাষ্ট্রের ফ্লোরিডা অঙ্গরাজ্যের দক্ষিণে অবস্থিত একটি বিশাল প্রাকৃতিক জলাভূমি বা প্লাবিত তৃণভূমি। এটি মূলত একটি অত্যন্ত ধীরগতির নদী, যা প্রায় ৯৭ কিমি প্রশস্ত এবং ১৬০ কিমি দীর্ঘ। এর যাত্রা শুরু হয় অরল্যান্ডোর কিসিমি নদী থেকে, যা ওকিচোবি হ্রদে গিয়ে পড়ে এবং সেখান থেকে পানি দক্ষিণ দিকে প্রবাহিত হয়ে মেক্সিকো উপসাগরে মেশে। এর মোট আয়তন প্রায় ২০,০০০ বর্গ কি.মি এবং সর্বোচ্চ উচ্চতা ২৫ ফিট।https://www.fs.fed.us/land/ecosysmgmt/colorimagemap/images/411.html

বিংশ শতাব্দীতে অর্থনৈতিক উন্নয়ন এবং চাষাবাদের জন্য এই অঞ্চলের ব্যাপক ক্ষতি করা হয়।  ১৮৮২ সাল থেকে কৃষিকাজের জন্য খাল খনন করে এই জলাভূমির পানি সরিয়ে ফেলার কাজ শুরু হয়। ১৯৪৭ সালে বিশাল এলাকা জুড়ে বাঁধ ও খাল তৈরি করা হয় যাতে মিয়ামি শহরের উন্নয়ন এবং আখের চাষ করা যায়। এর ফলে আদি এভারগ্লেডসের প্রায় ৫০ শতাংশ এলাকা হারিয়ে যায়। https://web.archive.org/web/20080626081529/http://sofia.usgs.gov/publications/circular/1182/ অতিরিক্ত পানি সরানোর ফলে ঘন ঘন খরা এবং বন্যার মতো প্রাকৃতিক ভারসাম্যহীনতা দেখা দেয়। 

১৯৭০-এর দশক থেকে মানুষ এই অঞ্চলের গুরুত্ব বুঝতে শুরু করে এবং এটি রক্ষার উদ্যোগ নেওয়া হয়। ইউনেস্কো এবং রামসার কনভেনশন একে বিশ্ব ঐতিহ্যের অংশ হিসেবে স্বীকৃতি দেয়। তবে পরিবেশের ক্ষতির আশঙ্কায় এভারগ্লেডসের কাছে একটি বড় বিমানবন্দর তৈরির পরিকল্পনা বাতিল করা হয়।২০০০ সালে মার্কিন কংগ্রেস **<nowiki/>**'কম্প্রিহেনসিভ এভারগ্লেডস রিস্টোরেশন প্ল্যান' অনুমোদন করে। এটি ইতিহাসের অন্যতম বড় এবং ব্যয়বহুল পরিবেশ পুনরুদ্ধার প্রকল্প, যদিও রাজনৈতিক কারণে এর বাস্তবায়ন এখনো বেশ জটিল।
ভলভো গাড়ি

**ভলভো কার এবি** , **ভলভো কার** হিসাবে ব্যবসা (, কোম্পানির লোগোতে **ভলভো** স্টাইল করা), হল বিলাসবহুল যানবাহনের একটি সুয়েডীয় বহুজাতিক প্রস্তুতকারক। ভলভোর সদর দপ্তর গোথেনবার্গের টর্সল্যান্ডায় অবস্থিত। কোম্পানিটি এসইউভি, স্টেশন ওয়াগন এবং সেডান তৈরি করে। কোম্পানির মূল বিপণন নিরাপত্তা এবং এর সুয়েডীয় ঐতিহ্য এবং নকশাকে ঘিরে।

## তথ্যসূত্র

## বাহ্যিক লিঙ্কগুলি

* 
* 

বিষয়শ্রেণী:২০১০-এর অধিগ্রহণ ও একত্রীকরণ
বিষয়শ্রেণী:সুয়েডীয় মার্কা
বিষয়শ্রেণী:বিলাসবহুল মোটরযান প্রস্তুতকারক
বিষয়শ্রেণী:সুইডেনের গাড়ি প্রস্তুতকারক
বিষয়শ্রেণী:গাড়ির মার্কা
বিষয়শ্রেণী:বিদেশী কোম্পানির সুয়েডীয় সহায়ক প্রতিষ্ঠান
বিষয়শ্রেণী:প্রিমিয়ার অটোমোটিভ গ্রুপ
বিষয়শ্রেণী:১৯৯৯-এর অধিগ্রহণ ও একত্রীকরণ
বিষয়শ্রেণী:১৯২৭-এ প্রতিষ্ঠিত সুয়েডীয় কোম্পানি
বিষয়শ্রেণী:সুইডেনের বৈদ্যুতিক যানবাহন প্রস্তুতকারক
বিষয়শ্রেণী:ভলভো গাড়ি
এস্থার ভারতী

যাজক **এস্থার ভারতী** হলেন ভারতের চেঙ্গালপাট্টুতে অবস্থিত ইভানজেলিক্যাল চার্চ অফ ইণ্ডিয়া (ইসিআই) শাখার প্রথম রূপান্তরিত লিঙ্গের যাজক ()। তিনি যাজক ভারতী নামে পরিচিত।

## প্রাথমিক জীবন
যাজক এস্থার ভারতী তুতিকোরিনে একটি হিন্দু পরিবারের তৃতীয় সন্তান এবং প্রথম পুত্র হিসেবে জন্মগ্রহণ করেন। ছোটবেলায়, সহপাঠী এবং প্রতিবেশীরা তাঁকে নারীসুলভ আচরণের জন্য ক্রমাগত তিরস্কার করত। তিনি *[[টাইমস অফ ইন্ডিয়া]]<nowiki/>কে* দেওয়া এক সাক্ষাৎকারে বলেন*,* "আমি একাকী হয়ে পড়েছিলাম এবং দ্বাদশ শ্রেণীর পড়াও শেষ করতে পারিনি"। পারিবারিক উপহাসে ক্লান্ত হয়ে, তিনি চেন্নাইতে পালিয়ে যান। সেখানে তিনি ট্রান্সজেন্ডারদের একটি দলে যোগ দেন।

স্থানীয় একটি গির্জার একজন বোন তাঁর প্রতি সহানুভূতি দেখিয়ে তাঁকে নিজের কাছে আশ্রয় দিলেন। তিনি ১২ বছর বয়সে ধর্মান্তরিত হয়ে খ্রিস্টধর্ম গ্রহণ করেন এবং ২০০০ সালে তাঁর বাপ্তিজম হয়। যাজক ভারতী ২০০৭ সালে নিজেকে রূপান্তরিত করা শুরু করেন। 

## ব্যক্তিগত
তিনি বলেছেন যে তাঁর সবচেয়ে গর্বের মুহূর্ত ছিল যখন তাঁর ভাইঝি তাঁকে "পিসি" বলে ডেকেছিল, যদিও পরিবারের অন্যান্য প্রবীণরা তাকে শিখিয়েছিল ভারতীকে "কাকা" বলে ডাকতে।

## শিক্ষা
ভারতী শিক্ষার মধ্য দিয়ে সংগ্রাম করে এগিয়েছেন। তারপর তিনি একজন ধর্মযাজক হিসেবে নিজের পথ খুঁজে পান। তাঁর এক বোন তাঁকে চেন্নাইতে একটি ল্যাব টেকনিশিয়ান প্রশিক্ষণ পাঠ্যক্রমে ভর্তি করিয়েছিলেন। কিন্তু সহপাঠীদের ভ্রু কুঁচকানোর কারণে এবং মেকআপ ব্যবহার নিয়ে তাঁকে উপহাস করায় তিনি পাঠ্যক্রম ছেড়ে দিয়ে চলে এসেছিলেন। এরপর তিনি কোয়েম্বাটুরে চলে যান যেখানে তিনি কয়েক মাস ধরে একটি ওজন সেতুতে হিসাবরক্ষক হিসেবে কাজ করেছিলেন, কিন্তু ট্রাক চালকদের দ্বারা হয়রানির শিকার হওয়ার পর সেখান থেকেও তাঁকে চলে আসতে হয়েছিল। 

ভারতী অবশেষে চেন্নাইয়ের মাদ্রাজ থিওলজিক্যাল সেমিনারি অ্যাণ্ড কলেজ থেকে ডিভিনিটিতে স্নাতক ডিগ্রি অর্জন করেন। তিনি ২০১১ সালে ৭,০০০ মানুষের উপস্থিতিতে স্নাতক ডিগ্রি লাভ করেন।

## কর্মজীবন
স্নাতক শেষ করার দুই মাস পর, ২০১১ সালে, তাঁকে চেন্নাই থেকে প্রায় ৬০ কিলোমিটার দূরে অবস্থিত নটরাজপুরম গ্রামে প্রায় ৪০ জন পল্লীবাসীর একটি মণ্ডলীর নেতৃত্ব দেওয়ার জন্য পাঠানো হয়েছিল। ভারতী প্রতি রবিবার তামিল এবং ইংরেজিতে ধর্মসভা পরিচালনা করেন। এইসঙ্গে তিনি বেবি শাওয়ার এবং খ্রিস্টান ধর্মীয় নামকরণ অনুষ্ঠানও পরিচালনা করেন। তিনি এখন বিবাহ অনুষ্ঠানও পরিচালনা করেন। তিনি আরেকজন ট্রান্সজেন্ডারকে যাজক হওয়ার প্রশিক্ষণ দিচ্ছেন, তিনি বলেন যে এই ধরনের সামাজিক গ্রহণযোগ্যতা একসময় তাঁর কাছে কেবল একটি স্বপ্ন ছিল এবং এখনও দেশজুড়ে হাজার হাজার ট্রান্সজেন্ডারের কাছে এটি একটি স্বপ্ন।।

২০২৩ সালে, ভারতী সিএসআই মধ্য কেরালা ডায়োসেসান মহিলা ফেলোশিপের জয়ন্তী উদযাপনের উদ্বোধন করেন।

## তথ্যসূত্র

## বহিঃসংযোগ

* ২০২০ সালে মাহিমাই টিভিতে সাক্ষাৎকার - ইউটিউবের মাধ্যমে

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
সাখাওয়াত মেমোরিয়াল সরকারি বালিকা উচ্চ বিদ্যালয়

**সাখাওয়াত মেমোরিয়াল সরকারি বালিকা উচ্চ বিদ্যালয়** ভারতের কলকাতা শহরের লর্ড সিনহা রোডে অবস্থিত একটি বালিকাবিদ্যালয়।

বিদ্যালয়টি পশ্চিমবঙ্গ মধ্যশিক্ষা পর্ষদ–এর অধীনে মাধ্যমিক (দশম শ্রেণি) পরীক্ষার জন্য এবং পশ্চিমবঙ্গ উচ্চ মাধ্যমিক শিক্ষা সংসদ–এর অধীনে উচ্চ মাধ্যমিক পরীক্ষার জন্য অনুমোদিত। বিদ্যালয়টি ১৯১১ সালে বেগম রোকেয়া প্রতিষ্ঠা করেন। ২০২৫ সালের জানুয়ারি পর্যন্ত শ্রীমতী পাপিয়া নাগ বিদ্যালয়টির প্রধান শিক্ষয়িত্রী হিসেবে দায়িত্ব পালন করছেন।

## আরও দেখুন
*ভারতে শিক্ষা
*ভারতের বিদ্যালয়ের তালিকা
*পশ্চিমবঙ্গে শিক্ষা

## তথ্যসূত্র

উচ্চ বিদ্যালয় ও মাধ্যমিক বিদ্যালয়
কলকাতার বালিকা বিদ্যালয়
বিষয়শ্রেণী:১৯১১ সালে প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯১১-এ ব্রিটিশ ভারতে প্রতিষ্ঠিত
বিষয়শ্রেণী:বেগম রোকেয়ার স্মারক
স্টপ অ্যান্ড শপ

**স্টপ অ্যান্ড শপ সুপারমার্কেট কোম্পানি**, যা **স্টপ অ্যান্ড শপ** নামে বেশি পরিচিত, উত্তর-পূর্ব মার্কিন যুক্তরাষ্ট্রে অবস্থিত একটি মার্কিন আঞ্চলিক সুপারমার্কেট চেইন। ১৮৯২ সালে একটি ছোট মুদি দোকান হিসেবে যাত্রা শুরু করে বর্তামনে এটি ৩৬৫টি দোকানের একটি চেইন হিসেবে বৃদ্ধি পেয়েছে।

## তথ্যসূত্র


## বাহ্যিক লিঙ্কগুলি

* স্টপ অ্যান্ড শপের অফিসিয়াল ওয়েবসাইট
* সমস্ত স্টপ এবং শপ অবস্থানের তালিকা
বিষয়শ্রেণী:বিদেশী কোম্পানির মার্কিন সহায়ক সংস্থা
বিষয়শ্রেণী:মার্কিন যুক্তরাষ্ট্রের সুপারমার্কেট
বিষয়শ্রেণী:১৮৯২-এ প্রতিষ্ঠিত মার্কিন কোম্পানি
বিষয়শ্রেণী:১৮৯২-এ প্রতিষ্ঠিত খুচরা কোম্পানি
বিষয়শ্রেণী:১৮৯২-এ ম্যাসাচুসেটসে প্রতিষ্ঠিত
বিষয়শ্রেণী:১৯৯৫-এর অধিগ্রহণ ও একত্রীকরণ
নিউজিল্যান্ডে জলবায়ু পরিবর্তন

**নিউজিল্যান্ডে জলবায়ু পরিবর্তন** বলতে নিউজিল্যান্ডের জলবায়ুতে ঘটে যাওয়া অতীতের পরিবর্তন, বর্তমান পরিস্থিতি এবং ভবিষ্যতে সম্ভাব্য পরিবর্তনকে বোঝায়। একই সঙ্গে এতে বৈশ্বিক জলবায়ু পরিবর্তনে নিউজিল্যান্ডের অবদান এবং এ বিষয়ে দেশটির প্রতিক্রিয়াও অন্তর্ভুক্ত। দেশটিতে গ্রীষ্মকাল ধীরে ধীরে দীর্ঘ ও বেশি উষ্ণ হয়ে উঠছে। কিছু হিমবাহ সম্পূর্ণভাবে গলে গেছে এবং অনেকগুলোর আকার উল্লেখযোগ্যভাবে ছোট হয়ে এসেছে। ২০২১ সালে পরিবেশ মন্ত্রণালয়ের হিসাব অনুযায়ী, নিউজিল্যান্ডের মোট গ্রিনহাউস গ্যাস নিঃসরণ ছিল বিশ্বব্যাপী মোট নিঃসরণের মাত্র ০.১৭%। তবে জনপ্রতি নিঃসরণের হিসাবে নিউজিল্যান্ড একটি উল্লেখযোগ্য নিঃসরণকারী দেশ। অ্যানেক্স–১ দেশগুলোর মধ্যে এটি ষষ্ঠ সর্বোচ্চ অবস্থানে রয়েছে। অন্যদিকে মোট নিঃসরণের পরিমাণের দিক থেকে নিউজিল্যান্ডের অবস্থান ২৪তম।

নিউজিল্যান্ডের মোট গ্রিনহাউস গ্যাস নিঃসরণের অর্ধেকেরও বেশি (৫৩%) আসে কৃষি খাত থেকে। এর বড় অংশই ভেড়া ও গরুর ঢেঁকুর থেকে নির্গত মিথেন গ্যাস। ১৯৯০ থেকে ২০২২ সালের মধ্যে (ভূমি ব্যবহার ও বনজ সম্পদ থেকে শোষণ বাদ দিয়ে) নিউজিল্যান্ডের মোট নিঃসরণ ১৪% বেড়েছে। তবে বনভূমির মাধ্যমে কার্বন ডাই–অক্সাইড শোষণ (sequestration) হিসাব করলে দেখা যায়, ১৯৯০ সালের পর থেকে নিট নিঃসরণ ৩৩% বৃদ্ধি পেয়েছে। এতে ভূমি ব্যবহার ও বনজ সম্পদ থেকে কার্বন অপসারণও অন্তর্ভুক্ত।

জলবায়ু পরিবর্তনের প্রভাব মোকাবিলায় নিউজিল্যান্ডের নাগরিক সমাজ এবং সরকার নানা ধরনের উদ্যোগ গ্রহণ করেছে। এর মধ্যে আন্তর্জাতিক চুক্তিতে অংশগ্রহণ এবং জলবায়ু পরিবর্তন–সংক্রান্ত সামাজিক ও রাজনৈতিক বিতর্কে সক্রিয় ভূমিকা রাখা উল্লেখযোগ্য। নিউজিল্যান্ডে একটি নিঃসরণ বাণিজ্য ব্যবস্থা চালু রয়েছে। পাশাপাশি ২০১৯ সালে সরকার জলবায়ু পরিবর্তন প্রতিক্রিয়া (জিরো কার্বন) সংশোধনী বিল প্রবর্তন করে, যার মাধ্যমে একটি জলবায়ু পরিবর্তন কমিশন গঠন করা হয়। এই কমিশন সরকারের জলবায়ু নীতি এবং নিঃসরণ বাজেট নিয়ে পরামর্শ প্রদান করে।

২০১৯ সালে নিউজিল্যান্ড জলবায়ু পরিবর্তন প্রশমনের লক্ষ্যে কয়েকটি গুরুত্বপূর্ণ অঙ্গীকার করে। এর মধ্যে রয়েছে, ২০৫০ সালের মধ্যে নিট কার্বন নিঃসরণ শূন্যে নামিয়ে আনা, ২০২৮ সালের মধ্যে ১০০ কোটি গাছ রোপণ করা এবং ২০২৫ সালের মধ্যে পশুপালনভিত্তিক কৃষিকে নিঃসরণমূল্য নীতির আওতায় আনা। একই বছর দেশটি সমুদ্রের বাইরে নতুন তেল ও গ্যাস অনুসন্ধান নিষিদ্ধ করে এবং সিদ্ধান্ত নেয় যে, যেকোনো বড় সরকারি সিদ্ধান্ত নেওয়ার আগে জলবায়ু পরিবর্তনের বিষয়টি বিবেচনা করা হবে।

২০২০ সালের ডিসেম্বরের শুরুতে প্রধানমন্ত্রী জাসিন্ডা আরডার্ন আনুষ্ঠানিকভাবে জলবায়ু পরিবর্তনকে একটি জরুরি অবস্থা ঘোষণা করেন। একই সঙ্গে তিনি প্রতিশ্রুতি দেন যে, ২০২৫ সালের মধ্যে নিউজিল্যান্ড সরকার কার্বন নিরপেক্ষ হবে। এই ঘোষণার অংশ হিসেবে কয়েকটি গুরুত্বপূর্ণ লক্ষ্য নির্ধারণ করা হয়। যেমন সরকারি খাতে শুধু বৈদ্যুতিক বা হাইব্রিড যানবাহন কেনা বাধ্যতামূলক করা, সরকারি ভবনগুলোকে নতুন সবুজ ভবন মানদণ্ড পূরণ করতে বাধ্য করা এবং সরকারি ব্যবহৃত সব ২০০টি কয়লাভিত্তিক বয়লার ধাপে ধাপে বন্ধ করে দেওয়া।

আন্তর্জাতিক মূল্যায়নে নিউজিল্যান্ডের জলবায়ু কার্যক্রমকে জলবায়ু পরিবর্তন কর্মক্ষমতা সূচক–এ “নিম্ন” পর্যায়ে রাখা হয়েছে, অথবা জলবায়ু কর্ম ট্র্যাকারের মতে একে অত্যন্ত অপর্যাপ্ত হিসেবে মূল্যায়ন করা হয়েছে।

## তথ্যসূত্র
জয়িতা মণ্ডল

**জয়িতা মণ্ডল** ভারতের পশ্চিমবঙ্গের একজন সমাজকর্মী এবং প্রথম বাঙালি ট্রান্স মহিলা যিনি একটি দেওয়ানি আদালতের বিচার বিভাগীয় প্যানেলের সদস্য।

## প্রাথমিক জীবন
জয়িতা একটি ঐতিহ্যবাহী হিন্দু পরিবার থেকে এসেছেন এবং শৈশবে তাঁর লিঙ্গ পরিচয়ের কারণে তিনি অনেক বৈষম্যের শিকার হয়েছিলেন। দশম শ্রেণীর পর তিনি স্কুল ছেড়ে দেন এবং চাকরি পাওয়ার মিথ্যা কথা বলে বাড়ি থেকে বেরিয়ে দিনাজপুরে চলে যান। তবে, ২০১১ সালে, লিঙ্গ পরিচয়ের কারণে সমস্ত হোটেল থেকে ফিরিয়ে দেওয়ার পর বাস স্ট্যাণ্ডে এক যন্ত্রণাদায়ক রাত কাটানোর পর তিনি বুঝতে পারেন যে ট্রান্সজেন্ডার সম্প্রদায়ের প্রতি মানসিকতা পরিবর্তনের জন্য আরও অনেক কিছু করা দরকার। 

তিনি উত্তর দিনাজপুর জেলার ইসলামপুরে চলে আসেন এবং ট্রান্সজেন্ডার সম্প্রদায়ের উন্নয়নের জন্য কাজ করেন। একই সাথে, তিনি দূরশিক্ষার মাধ্যমে নিজের পড়াশোনাও সম্পন্ন করেন এবং আইনে ডিগ্রি অর্জন করেন। জাতীয় নির্বাচন কমিশন লিঙ্গ শনাক্তকরণ হিসেবে পুরুষ ও মহিলার পাশাপাশি 'অন্যান্য' বিভাগ যুক্ত করার এক বছর পর, ২০১০ সালে, তিনি তাঁর জেলার প্রথম ট্রান্সজেন্ডার ব্যক্তি যিনি ভোটার আইডি পেয়েছিলেন।

যৌনকর্মী, ভিক্ষুক এবং পাচারের শিকারদের মতো অন্যান্য প্রান্তিক সম্প্রদায়ের কাছে পৌঁছানোর জন্য জয়িতা তাঁর নিজস্ব সংগঠন, "দিনাজপুর নতুন আলো" শুরু করেছিলেন, যা বর্তমানে তাঁর জেলার হাজার হাজার মানুষের কাছে পৌঁছাচ্ছে এবং সাহায্য করছে।

## কর্মজীবন
জয়িতা পশ্চিমবঙ্গের ট্রান্সজেন্ডার সম্প্রদায়ের একজন সদস্য এবং সম্প্রদায়ের কল্যাণ ও উন্নয়নের জন্য কাজ করেন। ২০১৫ সালে, তিনি অন্যান্যদের সাথে মিলে বয়স্ক এইচআইভি পজিটিভ ব্যক্তিদের জন্য একটি আশ্রম স্থাপন করেছিলেন এবং রোগীদের কল্যাণ কমিটি গঠন করেছিলেন।

২০১৭ সালের ৮ই জুলাই তারিখে, ২৯ বছর বয়সী জয়িতা ভারতের পশ্চিমবঙ্গ থেকে লোক আদালতের প্রথম ট্রান্সজেন্ডার বিচারক নিযুক্ত হন। তিনি উত্তর দিনাজপুরের ইসলামপুরে একটি লোক আদালতের বিচারক হিসেবে দায়িত্ব পালন করেন, যেখানে তাঁর প্রথম কিছু মামলা ব্যাংক কর্তৃক প্রদত্ত ঋণ পুনরুদ্ধারের সাথে সম্পর্কিত ছিল। আজ তিনি বিচারক হিসেবে নিজের নিয়োগকে ট্রান্স সম্প্রদায়ের জন্য একটি বিশাল অগ্রগতি হিসেবে দেখেন, পাশাপাশি এটি দেশটির সমান নাগরিক হিসেবে তাদের অবস্থান পুনরায় প্রতিষ্ঠা করার এক বড় সুযোগ বলে মনে করেন এবং সেই কারণেই তারা অন্য সবার মতোই একই সম্মান ও মর্যাদার যোগ্য বলে মনে করেন।
## ব্যক্তিগত জীবন
তিনি প্রথম নিজের লিঙ্গ অভিমুখিতা প্রকাশ করার আট বছর পর, ২০১৭ সালের জুলাই মাসে নারী হওয়ার জন্য লিঙ্গ পরিবর্তনের অস্ত্রোপচার শুরু করেন।
## তথ্যসূত্র

বিষয়শ্রেণী:পশ্চিমবঙ্গের সক্রিয়কর্মী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পশ্চিমবঙ্গের পণ্ডিত
বিষয়শ্রেণী:২১শ শতাব্দীর ভারতীয় বিচারক
বিষয়শ্রেণী:রূপান্তরকামী অধিকার কর্মী
বিষয়শ্রেণী:জীবিত ব্যক্তি
মধু কিন্নর

**মধু বাঈ কিন্নর** ভারতের ছত্তিশগড়ের রায়গড়ের মেয়র। স্বতন্ত্র প্রার্থী হিসেবে প্রতিদ্বন্দ্বিতা করে, মধু রায়গড় পৌর কর্পোরেশনের মেয়র নির্বাচনে ৩৩,১৬৮ ভোট পেয়ে জয়লাভ করেন এবং নিকটতম প্রতিদ্বন্দ্বী, ক্ষমতাসীন দল বিজেপির মহাবীর গুরুজিকে ৪,৫৩৭ ভোটে পরাজিত করেন। তিনি ভারতের প্রথম প্রকাশ্য ট্রান্সজেন্ডার মেয়র।

## নির্বাচনের আগে
মধু বাঈ পূর্বে নরেশ চৌহান নামে পরিচিত ছিলেন এবং অষ্টম শ্রেণী পর্যন্ত পড়াশোনা করেছেন। কিশোর বয়সে, মধু তাঁর পরিবার ছেড়ে দক্ষিণ এশিয়ার আদিবাসী রূপান্তরিত লিঙ্গ সম্প্রদায়ের হিজড়াদের সাথে যোগ দেন। তিনি ভারতের দলিত সম্প্রদায়ের অন্তর্ভুক্ত। 

দায়িত্ব গ্রহণের আগে, মধু বাঈ ছোটখাটো চাকরি করে, রায়গড়ের রাস্তায় গান গেয়ে এবং হাওড়া-মুম্বাই রুটে চলাচলকারী ট্রেনগুলিতে পরিবেশনা করে জীবিকা নির্বাহ করতেন। তিনি ৬০,০০০ থেকে ৭০,০০০ টাকার বাজেটে মেয়র পদে প্রতিদ্বন্দ্বিতা করেছিলেন, তিনি বলেছিলেন যে কয়েকজন সংক্ষুব্ধ নাগরিকের পীড়াপীড়ির কারণেই তিনি নির্বাচনে প্রতিদ্বন্দ্বিতা করার সিদ্ধান্ত নিয়েছিলেন। ১০ দিনের নির্বাচনী প্রচারণায়, মধু তাঁর বন্ধুদের সাথে হেঁটে শহরের প্রতি ঘরে পৌঁছে গিয়ে তাঁর উচ্চাকাঙ্ক্ষার কথা সকলকে জানিয়েছিলেন এবং তারা তা শুনেছিল।

মধুর আগে, কমলা জান কাটনিতে ভারতের প্রথম ট্রান্সজেন্ডার মেয়র নির্বাচিত হয়েছিলেন। পুরুষ হিসেবে নিবন্ধিত থাকা সত্ত্বেও মহিলা কোটার প্রার্থীপদে প্রতিদ্বন্দ্বিতা করার কারণে তাঁর প্রার্থিতা "অকার্যকর" ঘোষণা করা হয়েছিল।

## রাজনীতিতে
মধু কিন্নর কোনও রাজনৈতিক দলে যোগদানের পরিবর্তে একজন স্বাধীন নেতা হিসেবে কাজ করতে চান। ২০১৫ সালের ৪ঠা জানুয়ারি তারিখে তাঁর নির্বাচনী জয় সুপ্রিম কোর্টের *এনএএলএসএ* রায়ের প্রায় নয় মাস পরে আসে। *এনএএলএসএ* ভারতে ট্রান্সজেন্ডারদের আইনি স্বীকৃতি দেওয়া এক যুগান্তকারী আদালতের সিদ্ধান্ত। ভারতের সর্বোচ্চ আদালত হিজড়াদের আইনত লিঙ্গ-নিরপেক্ষ হিসেবে স্বীকৃতি দেওয়ার রায় দেয়। রায়গড় পৌর কর্পোরেশনের প্রথম সভায়, কংগ্রেস এবং বিজেপি সদস্যরা ওয়াকআউট করেন, যার ফলে সভা স্থগিত করা হয়।

মধুর কর্মসূচির একটি গুরুত্বপূর্ণ অংশ ছিল জঞ্জাল সাফাই ও স্বাস্থ্যবিধি পালন। ''দ্য গার্ডিয়ানকে'' দেওয়া এক সাক্ষাৎকারে তিনি বলেন, "কোনও উপযুক্ত ফুটপাত ছিল না। গলিপথ নোংরা ছিল এবং আবর্জনা স্তূপাকার হয়ে পড়েছিল। সংসার থেকে পরিত্যক্ত দরিদ্র বৃদ্ধ মানুষরা রাস্তায় ঘুমোচ্ছিল, তাদের শরীরকে উষ্ণ রাখার মতো কিছুই ছিল না। আমরা এই নির্বাচনে প্রতিদ্বন্দ্বিতা করে কিছু করার সিদ্ধান্ত নিয়েছি।" তাঁর এলাকাবাসী কিছু নির্বাচন-কর্তা তাঁকে হ্রদ এবং পুকুর পরিষ্কার ও ভরাট করার পাশাপাশি ছোট ছোট পার্ক এবং বাগান তৈরির কাজ করার পরামর্শও দিয়েছেন। তিনি শহরের বাইরের রাস্তাগুলিতে ট্রাক চলাচল পুনর্নির্ধারণ করার কাজও করবেন।

## তথ্যসূত্র

বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
আবুবকর আলি আব্দাল্লাহ

**আবুবকর আলি আব্দাল্লাহ** (, ; জন্ম: ২ এপ্রিল ২০০৬) হলেন একজন ফরাসি–কমোরীয় পেশাদার ফুটবল খেলোয়াড়। তিনি বর্তমানে ফরাসি ক্লাব ফ্রঁ বরেঁ এবং কোমোরোস জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০২২ সালে, আব্দাল্লাহ ফ্রান্স অনূর্ধ্ব-১৬ দলের হয়ে খেলার মাধ্যমে ফ্রান্সের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২৫ সালে কোমোরোসের হয়ে আন্তর্জাতিক পর্যায়ে অভিষেক করেছেন; কোমোরোসের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

## প্রারম্ভিক জীবন
আবুবকর আলি আব্দাল্লাহ ২০০৬ সালের ২রা এপ্রিল তারিখে ফ্রান্সের সেঁত মারিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
আব্দাল্লাহ ফ্রান্স অনূর্ধ্ব-১৬ এবং ফ্রান্স অনূর্ধ্ব-১৯ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২২ সালের ৩রা মে তারিখে তিনি জার্মানি অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

২০২৫ সালের ২০শে মার্চ তারিখে, ১৮&nbsp;বছর, ১১&nbsp;মাস ও ১৮&nbsp;দিন বয়সে, ডান পায়ে ফুটবল খেলায় পারদর্শী আব্দাল্লাহ মালির বিরুদ্ধে অনুষ্ঠিত ২০২৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে কোমোরোসের হয়ে অভিষেক করেছেন। উক্ত ম্যাচের ৮১তম মিনিটে আক্রমণভাগের খেলোয়াড় মিজিয়ান মাওলিদার বদলি খেলোয়াড় হিসেবে তিনি ৯ নম্বর জার্সি পরিধান করে মাঠে প্রবেশ করেছিলেন; ম্যাচটি ০–৩ গোলে ড্র হয়েছিল। কোমোরোসের হয়ে অভিষেকের বছরে আব্দাল্লাহ সর্বমোট ৫ ম্যাচে অংশগ্রহণ করেছেন।

আব্দাল্লাহ মরক্কোতে অনুষ্ঠিত ২০২৫ আফ্রিকা কাপ অব নেশন্সের জন্য স্তেফানো কুসিনের অধীনে প্রকাশিত কোমোরোস দলে স্থান পেয়েছিলেন।

## তথ্যসূত্র

## বহিঃসংযোগ

* 

বিষয়শ্রেণী:২০০৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি ফুটবলার
বিষয়শ্রেণী:কমোরীয় ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:ফ্রঁ বরেঁ খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার
বিষয়শ্রেণী:কোমোরোসের পুরুষ আন্তর্জাতিক ফুটবলার
ঐশ্বর্য ঋতুপর্ণা প্রধান

**ঐশ্বর্য ঋতুপর্ণা প্রধান** (জন্ম: ১২ নভেম্বর ১৯৮৩) হলেন ভারতের প্রথম প্রকাশ্য ট্রান্সজেন্ডার সরকারি কর্মচারী, যিনি ওড়িশা ফাইন্যান্সিয়াল সার্ভিসেসের (ওএফএস) বাণিজ্যিক কর কর্মকর্তা হিসেবে পারাদ্বীপে কর্মরত। পাবলিক সার্ভিস কমিশনের পরীক্ষায় সফল হয়ে ঋতুপর্ণা ২০১০ সালে ওএফএস-এ যোগদান করেন। ২০১৪ সালে ভারতীয় সুপ্রিম কোর্টের রায় অনুযায়ী, ট্রান্সজেন্ডার সম্প্রদায়কে তৃতীয় লিঙ্গ হিসেবে স্বীকৃতি দেওয়ার পর, ২০১৫ সালে তিনি আইনত তাঁর লিঙ্গ পরিচয় পরিবর্তন করেন।

## শৈশব এবং শিক্ষা
ঋতুপর্ণার জন্ম ওড়িশার কান্ধমাল জেলার কাটিবাগেরি গ্রামে; তাঁর বাবা বালিলা প্রধান ছিলেন একজন অবসরপ্রাপ্ত সরকারি কর্মকর্তা। জন্মের সময় তাঁর নাম ছিল রতিকান্ত প্রধান। তাঁর মতে, ষষ্ঠ শ্রেণীতে পড়ার সময় তিনি বুঝতে পেরেছিলেন যে তাঁর লিঙ্গীয় পরিচয় পুরুষ নয়, নারী। 

ঋতুপর্ণা বলেছেন যে স্কুলে পড়ার সময় তাঁকে নিয়ে উপহাস করা হত, একবার স্কুলে তাঁকে শিক্ষকের দ্বারা অপমানিত হতে হয়েছিল, কলেজের সহপাঠী তাঁর ওপর যৌন নির্যাতন চালিয়েছিল এবং তিনি যখন সিভিল সার্ভিসে যোগদান করেন তখন তাঁর ক্ষমতা নিয়ে প্রশ্ন তোলা হয়েছিল। তবে, তিনি বলেন, যেহেতু তিনি নিজেকে প্রমাণ করেছেন এবং তাঁর ট্রান্স পরিচয় প্রতিষ্ঠা করেছেন, "এখন সবকিছু তুলনামূলকভাবে সহজ হয়ে গেছে"। 

ঋতুপর্ণা ইণ্ডিয়ান ইনস্টিটিউট অফ মাস কমিউনিকেশনের একজন প্রাক্তন ছাত্র। তিনি জনপ্রশাসনে স্নাতকোত্তর ডিগ্রিও অর্জন করেছেন।
## কর্মজীবন
ঋতুপর্ণা একটি জাতীয় দৈনিকে ইন্টার্নশিপ করার পর একটি জাতীয় ব্যাংকে কেরানির চাকরি বেছে নেন। পরে তিনি রাজ্য সিভিল সার্ভিস পরীক্ষায় উত্তীর্ণ হন। ২০১০ সালে একজন পুরুষ হিসেবে মর্যাদাপূর্ণ রাজ্য সিভিল সার্ভিসে সুযোগ পাওয়া সত্ত্বেও, নিজের রূপান্তরকামী (ট্রান্সজেন্ডার) পরিচয় প্রকাশ্যে আনতে তাঁর পাঁচ বছরেরও বেশি সময় লেগেছিল।

সম্মতিমূলক সমকামী যৌন সম্পর্ক অপরাধ নয় বলে সুপ্রিম কোর্ট রায় দেওয়ার পর, ওড়িশার প্রথম গেজেটেড সরকারি কর্মকর্তা ট্রান্স সম্প্রদায়ের একজন লিভ-ইন পার্টনারকে বিয়ে করার পরিকল্পনা করছেন।
 বিয়ের পর তিনি একটি অনাথ মেয়েকে দত্তক নেওয়ার সিদ্ধান্ত নিয়েছেন।

তিনি বলেছেন "লিঙ্গ পরিচয় আমার উপর অর্পিত দায়িত্ব ও কর্তব্য পালনে কোনও ধরণের বাধা সৃষ্টি করেনি। সাধারণ মানুষ আমার কাজের প্রতি কৃতজ্ঞ। তারা সকলেই আমাকে পছন্দ করে এবং সম্মান করে। তৃতীয় লিঙ্গ হিসেবে আমি কখনও নিজেকে ছোট মনে করিনি"।

শৈশব থেকেই যে মানসিক শান্তির আকাঙ্ক্ষা তাঁর মধ্যে ছিল, শারীরিক রূপান্তর তাঁকে তা দিয়েছিল, তবুও তাঁর সহকর্মী এবং অধস্তনদের মধ্যে গ্রহণযোগ্যতা সত্যিই একটি চ্যালেঞ্জ ছিল।

## তথ্যসূত্র

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ইন্ডিয়ান ইনস্টিটিউট অব ম্যাস কমিউনিকেশনের প্রাক্তন শিক্ষার্থী
বিষয়শ্রেণী:ভারতীয় বেসামরিক কর্মচারী
বিষয়শ্রেণী:১৯৮৩-এ জন্ম
অপ্সরা রেড্ডি

**অপ্সরা রেড্ডি** (জন্ম: **অজয় রেড্ডি** ) একজন ভারতীয় ট্রান্স মহিলা রাজনীতিবিদ এবং সাংবাদিক। ২০১৬ সালে তামিলনাড়ুর প্রাক্তন মুখ্যমন্ত্রী জে. জয়ললিতা তাঁকে সর্বভারতীয় আন্না দ্রাবিড় মুনেত্র কড়গম (এআইএডিএমকে) দলের জাতীয় মুখপাত্র হিসেবে দলে অন্তর্ভুক্ত করেছিলেন। ২০১৮ সালের ৮ই জানুয়ারী তারিখে, কংগ্রেসে প্রথম ট্রান্সজেন্ডার ব্যক্তি হিসেবে অপ্সরা দায়িত্ব পালন করেন। তিনি আবার এআইএডিএমকে-তে ফিরে আসেন এবং ২০২১ সালের রাজ্য নির্বাচনে এর তারকা প্রচারক হিসেবে প্রচারণা চালান। তিনি বিবিসি ওয়ার্ল্ড সার্ভিস, লন্ডনে কমনওয়েলথ সচিবালয় এবং নিউ ইন্ডিয়ান এক্সপ্রেস সহ শীর্ষস্থানীয় আন্তর্জাতিক এবং ভারতীয় মিডিয়া সংস্থাগুলির জন্য কাজ করেছেন।

## প্রাথমিক জীবন এবং শিক্ষা
অপ্সরা মোনাশ বিশ্ববিদ্যালয় থেকে সাংবাদিকতায় বিএ ডিগ্রি এবং লন্ডনের সিটি বিশ্ববিদ্যালয় থেকে সম্প্রচারে এমএ ডিগ্রি অর্জন করেছেন, তাঁর বিশেষ বিষয় ছিল উন্নয়নমূলক অর্থনীতি। তিনি মোনাশ বিশ্ববিদ্যালয়ে ওভারসিজ স্টুডেন্টস সার্ভিসের সভাপতি ছিলেন।
## কর্মজীবন
অপ্সরা *[[বিবিসি ওয়ার্ল্ড সার্ভিস]]*, *[[দ্য হিন্দু]]*, লন্ডনের *কমনওয়েলথ সচিবালয়*, *[[দ্য নিউ ইন্ডিয়ান এক্সপ্রেস|নিউ ইন্ডিয়ান এক্সপ্রেস]]* এবং *[[ডেকান ক্রনিকল|ডেকান ক্রনিকলের]]* সাথে কাজ করেছেন। তিনি ভোগবাদ, রাজনীতি, সেলিব্রিটিদের জীবনধারা এবং শিক্ষা সহ বিভিন্ন বিষয়ের উপর কলাম লিখেছেন। তিনি অমিতাভ বচ্চন, ঐশ্বর্য রাই, অস্ট্রেলিয়ার প্রাক্তন প্রধানমন্ত্রী জন হাওয়ার্ড, এফ১ রেসার মাইকেল শুমাখার, এ আর রহমান এবং হলিউড তারকা নিকোলাস কেজের সাক্ষাৎকার নিয়েছেন। তিনি শ্রীলঙ্কা, ভারত এবং ইন্দোনেশিয়াতে আসা সুনামি নিয়েও প্রতিবেদন করেছেন।

তিনি মেলবোর্নে ভারতীয় কনস্যুলেটে কনস্যুলেট জেনারেল ডঃ টি জে রাওয়ের মিডিয়া উপদেষ্টা হিসেবেও কাজ করেছেন।

অপ্সরা তামিলনাড়ু জুড়ে একটি স্বাস্থ্য প্রচারণা শুরু করার জন্য ইউনিসেফের সাথেও কিছুদিন কাজ করেছিলেন।  

২০১৩ সালে, তিনি থান্থি টিভিতে প্রচারিত একটি তামিল অনুষ্ঠান নটপুদান অপ্সরা উপস্থাপন করেছিলেন।

তিনি মাদ্রিদে ইউরোপীয় পার্লামেন্ট অধিবেশন, দ্য ওয়ার্ল্ড প্রাইড সামিট, ইউনিসেফ এবং গোল্ডম্যান শ্যাক্স, ন্যাসকম ইণ্ডিয়ার মতো শীর্ষ প্রতিষ্ঠান এমনকি প্রিন্সটন বিশ্ববিদ্যালয় সহ বিভিন্ন হাই-প্রোফাইল প্ল্যাটফর্মে বক্তৃতা দিয়েছেন।

### রাজনীতি
২০১৬ সালের মে মাসে, তিনি সর্বভারতীয় আন্না দ্রাবিড় মুনেত্র কড়গম (এআইএডিএমকে) দলে যোগ দেন। এর আগে, ২০১৬ সালের ফেব্রুয়ারিতে তিনি ভারতীয় জনতা পার্টিতে যোগ দিয়েছিলেন। ২০১৯ সালের জানুয়ারিতে, রাহুল গান্ধী তাঁকে সর্বভারতীয় মহিলা কংগ্রেসের জাতীয় সাধারণ সম্পাদক নিযুক্ত করেন, যার ফলে তিনি ভারতের কোনও রাজনৈতিক দলের সাধারণ সম্পাদক হিসেবে নিযুক্ত প্রথম ট্রান্সজেন্ডার ব্যক্তি হন। ২০২০ সালের নভেম্বরে, তামিলনাড়ু বিধানসভা নির্বাচনের আগে তিনি পুনরায় এআইএডিএমকে দলে যোগ দেন।

## তথ্যসূত্র

বিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় টেলিভিশন সাংবাদিক
বিষয়শ্রেণী:তামিলনাড়ুর ভারতীয় জনতা পার্টির রাজনীতিবিদ
বিষয়শ্রেণী:সিটি, লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিলনাড়ুর_ভারতীয়_জাতীয়_কংগ্রেসের_রাজনীতিবিদ
সোভিয়েত ইউনিয়নের রাষ্ট্রপতি

১৯৯০ খ্রিস্টাব্দে কম্যুনিস্ট পার্টির ক্ষমতার বিকেন্দ্রিকরণ করে গনতান্ত্রিক রাষ্ট্র হিসাবে সোভিয়েত ইউনিয়নকে তৈরি করার উদ্দেশ্যে সুপ্রীম সোভিয়েত ইউনিয়নের চেয়ারম্যান মিখাইল গর্বাচেভ এই সোভিয়েত ইউনিয়নের রাষ্ট্রপতি পদটি সৃষ্টি করেন। ১৯৯০ খ্রিস্টাব্দে মার্চ মাসে তিনি এই পদে আসীন হন। এই পদটি ১৯৯১ খ্রিস্টাব্দে ২৫ শে ডিসেম্বর মধ্যরাত পর্যন্ত কার্যকর ছিল কারণ ১৯৯১ খ্রিস্টাব্দে ২৫ শে ডিসেম্বর মিখাইল গর্বাচেভ পদত্যাগ করেন এবং এর সাথে সোভিয়েত ইউনিয়নের সমাপ্তি ঘটে। আনুষ্ঠানিক ভাবে ৩১ শে ডিসেম্বর সোভিয়েত ইউনিয়ন তার পথ চলা শেষ করে। এর সাথে বিশ্বব্যাপী শীতল যুদ্ধের অবসান ঘটে।সোভিয়েত ইউনিয়নের কমিউনিস্ট পার্টির সাধারণ সম্পাদক হিসেবে তিনি আগেই আগস্ট মাসে ইস্তফা দেন।
রাজশাহী স্টারস এফসি

**রাজশাহী স্টারস ফুটবল ক্লাব** সাধারণত **রাজশাহী স্টারস এফসি** নামে পরিচিত, বাংলাদেশের রাজশাহীতে অবস্থিত একটি পেশাদার ফুটবল ক্লাব, , যা বাংলাদেশের শীর্ষস্থানীয় মহিলা ক্লাব ফুটবল প্রতিযোগিতা, বাংলাদেশ মহিলা ফুটবল লিগে প্রতিযোগিতা করে।

## ইতিহাস
২০২৫ সালে নাবিল গ্রুপের অর্থায়নে গঠিত হয় রাজশাহী স্টারস এফসি। আসন্ন ২০২৫–২৬ বাংলাদেশ মহিলা ফুটবল লিগে জাতীয় মহিলা দলের অধিনায়ক আফঈদা খন্দকার এবং তারকা ফরোয়ার্ড ঋতুপর্ণা চাকমার অন্তর্ভুক্তির মাধ্যমে নতুন দল রাজশাহী স্টারস এফসি একটি শক্তিশালী দল গঠন করে।

## খেলোয়াড়
### বর্তমান দল

 

 

 

## কোচিং কর্মকর্তা

## অর্জন
### লিগ

## তথ্যসূত্র

বিষয়শ্রেণী:২০২৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের নারী ফুটবল ক্লাব
বিষয়শ্রেণী:২০২৫-এ প্রতিষ্ঠিত ফুটবল ক্লাব
রেনাতে রাইন্সভে

**রেনাতে রাইন্সভে** (জন্ম ২৪ নভেম্বর ১৯৮৭) একজন নরওয়েজীয় অভিনেত্রী। তার চলচ্চিত্রে অভিষেক ঘটে ইউয়াকিম ত্রিয়েরের *ওসলো, থার্টিফার্স্ট আগস্ট* (২০১১) দিয়ে। ত্রিয়ের পরিচালিত হাস্যরসাত্মক নাট্যধর্মী *ভের্দেন্স ভের্স্ত্রা মেন্‌স্কা* চলচ্চিত্রে প্রধান চরিত্রে অভিনয় করে সাফল্য অর্জন করেন এবং এই কাজের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন ও শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।

হলিউডে তার অভিষেক হয় আইনি রোমাঞ্চকর ধারাবাহিক *প্রিজিউমড ইনোসেন্ট* ও মনস্তাত্ত্বিক তিক্ত হাস্যরসাত্মক চলচ্চিত্র *[[আ ডিফারেন্ট ম্যান]]* (উভয়ই ২০২৪)। তিনি পুনরায় ত্রিয়েরের পরিচালনায় *[[অফেকশন্সভের্দি|সেন্টিমেন্টাল ভ্যালু]]* (২০২৫)-এ অভিনয় করেন, যার জন্য তিনি শ্রেষ্ঠ অভিনেত্রী বিভাগে একাডেমি পুরস্কার, নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার, ও শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের মনোনয়ন লাভ করেন। তিনি শ্রেষ্ঠ অভিনেত্রী বিভাগে একাডেমি পুরস্কারে মনোনীত দ্বিতীয় নরওয়েজীয় অভিনেত্রী।

## প্রারম্ভিক জীবন
রাইন্সভে ১৯৮৭ সালের ২৪শে নভেম্বর নরওয়ের বুস্কেরুদ কাউন্টির দ্রাম্মেন শহরের সোলবের্গেল্‌ভা শহরতলীতে জন্মগ্রহণ করেন। তিনি ওসলোর কুন্সথইস্কোলেন ই ওসলোতে পড়াশোনা করেন। এরপর তিনি নরওয়ের ত্রন্দহাইমের ত্রন্দেলাগ তিয়েতারে যোগ দেন।

১৬ বছর বয়সে বিদ্যালয় থেকে বহিষ্কৃত হওয়ার পর রাইন্সভে নরওয়ে ছেড়ে স্কটল্যান্ডে পাড়ি জমান এবং সেখানে এডিনবরার একটি হোস্টেলে থাকতেন। অর্থকষ্টে দিনাতিপাত করার সময়ে হোস্টেলের ম্যানেজার তাকে হোস্টেলের বারে একটি চাকরি দেন।

## কর্মজীবন
তার চলচ্চিত্রে অভিষেক ঘটে ইউয়াকিম ত্রিয়েরের *ওসলো, থার্টিফার্স্ট আগস্ট* (২০১১) দিয়ে। ২০১৪ সালে তিনি ফ্রিডরিশ ড্যুরেনমাটের নাটক *ডের বেসুশ ডের আল্টেন ডেম* নাটকের মঞ্চরূপ *বেসোক আভ গাম্মেল দেম*-এ অভিনয় করে হেডা পুরস্কার অর্জন করেন।

২০২১ সালে রেইন্সভে প্রণয়মূলক হাস্যরসাত্মক নাট্যধর্মী *ভের্দেন্স ভের্স্ত্রা মেন্‌স্কা* চলচ্চিত্রে প্রধান চরিত্রে অভিনয় করেন। ২০২১ সালে কান চলচ্চিত্র উৎসবে চলচ্চিত্রটির উদ্বোধনী প্রদর্শনী হয় ও সমাদৃত হয়। এই কাজের জন্য রেইন্সভে শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন ও শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।

তার অভিনীত ২০২৪ সালের দুটি চলচ্চিত্র ৭৪তম বার্লিন আন্তর্জাতিক চলচ্চিত্র উৎসবে প্রতিযোগিতা করে, তন্মধ্যে প্রথমটি হল অ্যারন শিমবার্গের মনস্তাত্ত্বিক তিক্ত হাস্যরসাত্মক চলচ্চিত্র *[[আ ডিফারেন্ট ম্যান]]* এবং দ্বিতীয়টি হল পিয়েরো মেসসিনার বিজ্ঞান কল্পকাহিনীমূলক প্রণয়ধর্মী *[[অ্যানাদার এন্ড]]*।

## তথ্যসূত্র

## বহিঃসংযোগ

* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর নরওয়েজীয় অভিনেত্রী
বিষয়শ্রেণী:নরওয়েজীয় চলচ্চিত্র অভিনেত্রী
বিষয়শ্রেণী:নরওয়েজীয় টেলিভিশন অভিনেত্রী
বিষয়শ্রেণী:নরওয়েজীয় মঞ্চ অভিনেত্রী
বিষয়শ্রেণী:ওসলো ন্যাশনাল একাডেমি অব দি আর্টসের প্রাক্তন শিক্ষার্থী
বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে ইউরোপিয়ান ফিল্ম পুরস্কার বিজয়ী
লিটল সেন্ট জেমস

**লিটল সেন্ট জেমস** হল মার্কিন যুক্তরাষ্ট্রের ভার্জিন দ্বীপপুঞ্জের একটি ছোট ব্যক্তিগত দ্বীপ, যা সেন্ট থমাসের দক্ষিণ-পূর্বে অবস্থিত। ১৯৯৮ সাল থেকে ২০১৯ সালে তার মৃত্যুর আগ পর্যন্ত এটি আমেরিকান অর্থদাতা ও দোষী সাব্যস্ত শিশু যৌন অপরাধী জেফ্রি এপস্টিনের মালিকানাধীন ছিল। এপস্টিনের বহু বছরের মালিকানার কারণে, এবং বিশেষ করে অপ্রাপ্তবয়স্কদের যৌন পাচারের জন্য এটির ব্যবহারের অভিযোগের কারণে, দ্বীপটিকে প্রায়শই **এপস্টিন দ্বীপ** বলা হয় এবং প্রায়শই **পেডোফাইল দ্বীপ** বলা হয়।

## ভৌগলিক অবস্থান

লিটল সেন্ট জেমস হল একটি ছোট দ্বীপ যার আয়তন ৭৮ একর (২৮ থেকে ৩২ হেক্টর)। এটি মার্কিন যুক্তরাষ্ট্রের ভার্জিন দ্বীপপুঞ্জে অবস্থিত, প্রতিবেশী গ্রেট সেন্ট জেমসের দক্ষিণ-পূর্বে অবস্থিত, উভয়ই বৃহত্তর সেন্ট থমাস দ্বীপের দক্ষিণ উপকূলে এবং সেন্ট থমাসের ইস্ট এন্ড উপ-জেলাভুক্ত। 

ভার্জিন দ্বীপপুঞ্জ হল ক্যারিবিয়ান সমুদ্রের তল থেকে উত্থিত পর্বতশৃঙ্গ। অয়ন বায়ু (পৃথিবীর বিষুবরেখার কাছে পূর্ব-পশ্চিম বায়ু বিরাজ করে) এর জলবায়ু এবং স্থানীয় আবহাওয়ার উপর প্রাধান্য বিস্তার করে, শীতকালে তীব্র বাতাস এবং কম বৃষ্টিপাত হয়।


File:U.S. Virgin Islands Subdivisions.svg|লিটল সেন্ট জেমস হল সেন্ট থমাসের নং ২ এর দক্ষিণ-পূর্বে অবস্থিত দুটি দ্বীপের মধ্যে ছোটটি
File:Little Saint James.png|লিটল সেন্ট জেমসের মানচিত্র


## আরো দেখুন
* মার্কিন ভার্জিন দ্বীপপুঞ্জে সম্মতির বয়স

## তথ্যসূত্র

বিষয়শ্রেণী:ইস্ট এন্ড, সেন্ট থমাস, মার্কিন ভার্জিন দ্বীপপুঞ্জ
বিষয়শ্রেণী:মার্কিন যুক্তরাষ্ট্রের দ্বীপপুঞ্জ ভার্জিন দ্বীপপুঞ্জ
বিষয়শ্রেণী:মার্কিন ভার্জিন দ্বীপপুঞ্জের ব্যক্তিগত দ্বীপপুঞ্জ
বিষয়শ্রেণী:জেফ্রি এপস্টিন
বিষয়শ্রেণী:ভার্জিন দ্বীপপুঞ্জ
বিষয়শ্রেণী:মার্কিন যুক্তরাষ্ট্রের দ্বীপপুঞ্জ
বিষয়শ্রেণী:মার্কিন ভার্জিন দ্বীপপুঞ্জ
বিষয়শ্রেণী:মার্কিন যুক্তরাষ্ট্রের ক্যারিবীয় দ্বীপপুঞ্জ
তোমার জন্য

**তোমার জন্য** ২০২৬ সালের একটি বাংলা ভাষার ভারতীয় নাট্য চলচ্চিত্র। মা দুর্গা প্রডাকশনের ব্যানারে পরিচালনা করেছেন সুবীর পাল চৌধুরী এবং কাহিনী, চিত্রনাট্য ও সংলাপ লিখেছেন রঞ্জন দত্ত। প্রধান চরিত্রে অভিনয় করেছেন তমাল বিশ্বাস, মালিনী গুরুপদ দাস, শ্রেয়া বন্দোপাধ্যায় ও সাগর রায়। 

রঞ্জনের চিত্রগ্রহণে সম্পাদনা করেছেন জয়ন্ত লাহা। সঙ্গীত পরিচালনা এবং গানের কথা লিখেছেন সৌরভ চৌধুরী এবং গেয়েছেন রুমি কর।  

## অভিনয়শিল্পী
* তমাল বিশ্বাস 
* মালিনী গুরুপদ দাস 
* শ্রেয়া বন্দ্যোপাধ্যায় 
* সাগর রায়
* অনুস্মিতা সরকার 
* অংকন সরকার 
* সুস্ময় শীল 
* সুপ্রিয় দত্ত 
* বেলা রানী চট্টোপাধ্যায়
## মুক্তি
চলচ্চিত্রটি ২০২৬ সালের ৩০শে জানুয়ারি পশ্চিমবঙ্গের প্রেক্ষাগৃহে মুক্তি পায়।
## তথ্যসূত্র

## বহিঃসংযোগ
* 

বিষয়শ্রেণী:২০২৬-এর নাট্য চলচ্চিত্র
বিষয়শ্রেণী:২০২৬-এর ভারতীয় চলচ্চিত্র
বিষয়শ্রেণী:২০২৬-এর বাংলা ভাষার চলচ্চিত্র
বিষয়শ্রেণী:বাংলা ভাষার নাট্য চলচ্চিত্র
বিষয়শ্রেণী:ভারতীয় নাট্য চলচ্চিত্র
ঘাটাল মহকুমা হাসপাতাল

**ঘাটাল মহকুমা হাসপাতাল** হলো ভারতের পশ্চিমবঙ্গ রাজ্যের পশ্চিম মেদিনীপুর জেলার অন্তর্গত ঘাটাল মহকুমার প্রধান সরকারি চিকিৎসাকেন্দ্র। এই হাসপাতালটি ঘাটাল শহর এবং এর পার্শ্ববর্তী দাসপুর ও চন্দ্রকোনা ব্লকের বিস্তীর্ণ এলাকার মানুষের স্বাস্থ্য পরিষেবা প্রদান করে।

## ইতিহাস ও অবস্থান
এটি পশ্চিম মেদিনীপুর জেলার অন্যতম প্রাচীন এবং গুরুত্বপূর্ণ হাসপাতাল। ঘাটাল শহরের কেন্দ্রস্থলে এটি অবস্থিত। বন্যার সময় এই এলাকাটি প্লাবিত হলেও, এই হাসপাতালটি ওই অঞ্চলের মানুষের জন্য জরুরি পরিষেবা অব্যাহত রাখে। 

## পরিষেবা সমূহ
হাসপাতালটিতে বিভিন্ন ধরণের চিকিৎসা পরিষেবা উপলব্ধ রয়েছে:
* **বহিঃবিভাগ (OPD):** মেডিসিন, সার্জারি, স্ত্রীরোগ ও শিশু বিভাগ।
* **জরুরি বিভাগ:** ২৪ ঘণ্টা জরুরি চিকিৎসা পরিষেবা।
* **SNCU:** অসুস্থ নবজাতকদের জন্য বিশেষ যত্ন ইউনিট।
* **ডায়ালিসিস:** কিডনি রোগীদের জন্য ডায়ালিসিস পরিষেবা।
* **ব্লাড ব্যাঙ্ক:** নিজস্ব রক্ত সঞ্চয় ও সরবরাহ কেন্দ্র। 

## পরিকাঠামো
বর্তমানে এই হাসপাতালে শয্যা সংখ্যা ২০০-এর বেশি। এখানে আধুনিক অপারেশন থিয়েটার, এক্স-রে, এবং প্যাথলজিক্যাল ল্যাবরেটরির সুবিধা রয়েছে। পশ্চিমবঙ্গ সরকারের "স্বাস্থ্য সাথী" প্রকল্পের সুবিধাও এখানে পাওয়া যায়।

## চিকিৎসাসেবা ও বিভাগ সমূহ
হাসপাতালটিতে আধুনিক চিকিৎসা ব্যবস্থার জন্য বিভিন্ন বিশেষায়িত বিভাগ রয়েছে:
* **মাতৃ ও শিশু বিভাগ:** এখানে একটি উন্নত মানের সিক নিউবর্ন কেয়ার ইউনিট (SNCU) রয়েছে যা এই অঞ্চলের নবজাতকদের মৃত্যুহার কমাতে সাহায্য করে।
* **কিডনি ডায়ালিসিস ইউনিট:** সরকারি পিপিপি মডেলে এখানে সুলভে ডায়ালিসিস পরিষেবা প্রদান করা হয়।
* **অপারেশন থিয়েটার:** এখানে সাধারণ সার্জারি থেকে শুরু করে অস্থিরোগ (Orthopedic) এবং স্ত্রী-রোগ সংক্রান্ত জটিল অস্ত্রোপচার সম্পন্ন হয়।
* **রক্ত ভাণ্ডার (Blood Bank):** জরুরি প্রয়োজনে রোগীদের রক্তের চাহিদা মেটাতে এখানে একটি সরকারি ব্লাড ব্যাঙ্ক রয়েছে।

## সরকারি প্রকল্প ও সুবিধা
এই হাসপাতালে পশ্চিমবঙ্গ সরকারের "স্বাস্থ্য সাথী" প্রকল্পের অধীনে রোগীরা সম্পূর্ণ বিনামূল্যে চিকিৎসা ও ঔষধ পান। এছাড়াও এখানে "জননী সুরক্ষা যোজনা" (JSY) এবং "মাতৃযান" পরিষেবা কার্যকর রয়েছে।

## পরিকাঠামোগত চ্যালেঞ্জ
ঘাটাল এলাকাটি নিম্নভূমি হওয়ায় প্রবল বর্ষায় হাসপাতালের নীচের তলায় জল জমে যাওয়ার সমস্যা দেখা যায়।
 বর্তমানে রাজ্য সরকার হাসপাতালের ভবনটিকে আরও উন্নত করার এবং শয্যা সংখ্যা বাড়ানোর পরিকল্পনা গ্রহণ করেছে।

## আরও দেখুন
* মেদিনীপুর মেডিকেল কলেজ ও হাসপাতাল
* পশ্চিমবঙ্গ স্বাস্থ্য ও পরিবার কল্যাণ দপ্তর

## তথ্যসূত্র

বিষয়শ্রেণী:পশ্চিমবঙ্গের হাসপাতাল
বিষয়শ্রেণী:পশ্চিম মেদিনীপুর জেলার ভবন ও কাঠামো
বীণা সেন্দ্রে

**বীণা সেন্দ্রে** (জন্ম ১৯৯৪) ছত্তিশগড়ের একজন ট্রান্স মহিলা। তিনি একটি বেসরকারি সংস্থার সাথে কাজ করেছিলেন। লিঙ্গ সমতার জন্য তৃণমূল পর্যায়ের আন্দোলনে তিনি নেতৃত্ব দিয়েছেন। ২০১৮ সালে তিনিই দেশের প্রথম মিস ট্রান্স কুইন খেতাব জিতেছিলেন।

## প্রাথমিক জীবন
বীণা ভারতের ছত্তিশগড়ের রায়পুরের মন্দির হাসৌদ এলাকায় জন্মগ্রহণ করেন, জন্মের সময় লিঙ্গ পরিচয় হিসেবে তিনি ছেলে ছিলেন এবং তাঁর নাম ছিল বিনয়। স্কুলে থাকাকালীন তাঁর কোন বন্ধু ছিলনা এবং স্কলের পড়ুয়াদের বিদ্রুপের সম্মুখীন হতে হয়েছিল। এই কারণে তিনি পঞ্চম শ্রেণিতে পড়াশোনা ছেড়ে দিয়েছিলেন। কৈশোরে পদার্পণের দিনগুলিতে তিনি নিজের লিঙ্গের অভিমুখিতা সম্পর্কে সচেতন হয়েছিলেন এবং নিজের মাকে সেটি জানিয়ে ছিলেন। কয়েক বছর পর তাঁকে পুনরায় স্কুলে যোগ দিতে রাজি করানো হয়েছিল। প্রথমদিকে তাঁর বাবা-মা তাঁর লিঙ্গ অভিমুখিতাকে মেনে নিতে পারেন নি, কিন্তু পরে তাঁরা তাঁকে গ্রহণ করেন। ২০১৯ সালে তাঁর লিঙ্গ পরিবর্তনের অস্ত্রোপচার করা হয়। তিনি নিজের নাম বিনয় থেকে বীণা রাখেন। তাঁর মা উর্মিলা সেন্দ্রে তাঁর পাশে ছিলেন। বীণা নিজের জন্মস্থান রায়পুরেই বসবাস শুরু করেন এবং একজন ট্রান্সজেন্ডার কর্মী হিসেবে কাজ শুরু করেন। তিনি ২০১৯ সালে ভারতীয় জাতীয় কংগ্রেসে যোগ দেন।

## কর্মজীবন
২০১৮ সালে, তিনি গৌরব পদযাত্রায় যোগ দিয়েছিলেন। কেশব সুরি ফাউন্ডেশন রাজ্যের রাজধানীতে প্রথম 'ন্যাশনাল ডায়ালগ অন কুইয়ারিং দ্য পিচ - এজেন্টস অফ চেঞ্জ' আয়োজন করে।

২০১৯ সালে, তিনি মুখ্যমন্ত্রী ভূপেশ বাঘেলের সাথে দেখা করেন এবং ভারতীয় জাতীয় কংগ্রেস পার্টিতে যোগ দেন। এরপর ব্যাংককে ২৫শে ফেব্রুয়ারি অনুষ্ঠিতব্য মিস ইন্টারন্যাশনাল কুইন ২০১৯ প্রতিযোগিতায় অংশগ্রহণের জন্য যাত্রা শুরু করেন। তিনি একজন ফ্যাশন কুইন এবং সেইসঙ্গে মডেলও। বেঙ্গালুরু এবং লখনউতে র‍্যাম্প হাঁটায় তাঁকে দেখা যায়।

### সৌন্দর্য প্রতিযোগিতা
২০১৮ সালে মুম্বাইতে অনুষ্ঠিত জাতীয় স্তরের সৌন্দর্য প্রতিযোগিতায় বীণা ট্রান্স কুইন খেতাব জিতেছিলেন। তিনি শেষ দুই রাউণ্ডে তামিলনাড়ুর নমিতা আম্মু এবং সানিয়া সুদকে পরাজিত করেছিলেন। এর আগে, তিনি মিস ছত্তিশগড় প্রতিযোগিতা জিতেছিলেন। জয়ের পর তিনি জনগণকে ধন্যবাদ জানিয়ে বলেন যে এটি তাঁর ব্যক্তিগত জয় নয় বরং সমগ্র ট্রান্সজেন্ডার সম্প্রদায়ের জয়। ভারতে এই প্রথমবারের মতো এমন প্রতিযোগিতা অনুষ্ঠিত হয়েছিল।

## তথ্যসূত্র

বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
আকসা শেখ

থাম্ব|জামিয়া হামদর্দের একটি কোভিড-১৯ টিকাকরণ কেন্দ্রে আকসা শেখ
**আকসা শেখ** (জন্ম ) নতুন দিল্লির জামিয়া হামদর্দ উচ্চ শিক্ষা প্রতিষ্ঠানের হামদর্দ ইনস্টিটিউট অফ মেডিকেল সায়েন্সেস অ্যাণ্ড রিসার্চের কমিউনিটি মেডিসিন বিভাগের অধ্যাপক। তিনি একজন ট্রান্সজেন্ডার মহিলা এবং একজন ট্রান্সজেন্ডার অধিকার কর্মী।

## প্রাথমিক জীবন এবং পটভূমি
আকসার জন্ম হয়েছিল দক্ষিণ মুম্বাইয়ের ইসলামপুরায়, যেখানে সামাজিক রীতিনীতি এবং লিঙ্গভিত্তিক প্রত্যাশাগুলি মানুষের মনে গভীরভাবে প্রোথিত ছিল। তাঁর লিঙ্গ পরিচয় জন্মের সময় পুরুষ হিসেবে নির্ধারিত ছিল। কিন্তু ছোটবেলা থেকেই, তাঁর লিঙ্গ অভিমুখিতা তাঁর উপর আরোপিত প্রত্যাশার সাথে সামঞ্জস্যপূর্ণ ছিল না। ছেলে হয়েও মেহেন্দি লাগানো এবং মেয়েদের সাথে খেলার মতো লিঙ্গ বৈচিত্র্যপূর্ণ আচরণ প্রদর্শনে তাঁকে নিরুৎসাহিত করা হত এবং তাঁকে উৎপীড়নের সম্মুখীন হতে হয়েছিল।

২০০৩ সালে, কিং এডওয়ার্ড মেমোরিয়াল হাসপাতাল এবং শেঠ গোর্ধনদাস সুন্দরদাস মেডিকেল কলেজে চিকিৎসা শিক্ষা গ্রহণের সময়, নিজের লিঙ্গ পরিচয় বোঝার জন্য আকসা সেই সময়কার চিকিৎসা সাহিত্য সংক্রান্ত লেখা পড়তে শুরু করেন। তিনি "লিঙ্গ পরিচয় ব্যাধি" শব্দটি নিয়ে স্বচ্ছন্দ ছিলেন না, তবে তাঁকে একজন ট্রান্স মহিলা হিসেবে চিহ্নিত করা হয়েছিল।

## লিঙ্গ পরিবর্তন এবং সমর্থন
একজন নারী হিসেবে সামাজিকভাবে বেঁচে থাকার ইচ্ছা পোষণ করে, আকসা তাঁর বাবা-মায়ের কাছে নিজের লিঙ্গ অভিমুখিতা প্রকাশ করেছিলেন। তিনি একজন কাউন্সেলরের সাথে দেখা করে চিকিৎসা ও মানসিক সহায়তা চেয়েছিলেন। এরপর তিনি হরমোন থেরাপি এবং স্তন বৃদ্ধি সহ বিভিন্ন লিঙ্গ-নিশ্চিতকরণ অস্ত্রোপচারের মধ্য দিয়ে যান। রূপান্তরের পর্বগুলির মধ্যে দিয়ে যাওয়ার সময়, আকসা তাঁর ছাত্র এবং রোগীদের সাথে নিজের অভিজ্ঞতা নিয়ে আলোচনা করেছিলেন।

তিনি জামিয়া হামদর্দের একজন শিক্ষিকা। ভারতে ট্রান্সজেন্ডারদের প্রতি সামাজিক কলঙ্ক ও বৈষম্য দূর করার জন্য, এবং সমাজ ও ধর্মীয় সম্প্রদায়ের কাছে ভারতে ট্রান্সজেন্ডারদের অধিকারের বৃহত্তর দৃশ্যমানতা ও স্বীকৃতিকে উৎসাহিত করার জন্য তিনি নিজের রূপান্তরের অধ্যায়গুলি নিয়ে কথা বলেছেন। 

২০২১ সালে, তিনি ভারতের প্রথম ট্রান্স মহিলা হিসেবে একটি কোভিড-১৯ টিকাকরণ কেন্দ্রের প্রধান হন। দুই ডাক্তার সতেন্দ্র সিং এবং সঞ্জয় শর্মার সাথে, আকসা দিল্লি সরকারকে আন্তঃলিঙ্গ শিশুদের ওপর চিকিৎসাগতভাবে অপ্রয়োজনীয় চিকিৎসা হস্তক্ষেপ নিষিদ্ধ করার সুপারিশ করার জন্য দিল্লি শিশু অধিকার সুরক্ষা কমিশনের কাছে সফলভাবে আবেদন করেন।

## তথ্যসূত্র

## আরও পড়ুন

* 

বিষয়শ্রেণী:২১শ শতাব্দীর ভারতীয় নারী চিকিৎসক
বিষয়শ্রেণী:এলজিবিটিকিউ মিডিয়া ব্যক্তিত্ব
বিষয়শ্রেণী:এলজিবিটিকিউ চিকিৎসক
বিষয়শ্রেণী:২১শ শতাব্দীর ভারতীয় চিকিৎসক
বিষয়শ্রেণী:জীবিত ব্যক্তি
বিষয়শ্রেণী:১৯৮০-এর দশকে জন্ম
এস স্বপ্না

**এস স্বপ্না** (জন্ম ৩ জুলাই ১৯৯০) একজন ভারতীয় সরকারি কর্মচারী। তিনি ভারতের প্রথম ট্রান্সজেন্ডার গেজেটেড অফিসার। তিনি তামিলনাড়ু রাজ্যে সরকারি কর্মচারীদের জন্য সিভিল সার্ভিসেস *টিএনপিএসসি* নিয়োগ পরীক্ষায় অংশগ্রহণকারী প্রথম ট্রান্সজেন্ডার ব্যক্তি। স্বপ্না তামিলনাড়ুর বাণিজ্যিক কর বিভাগের সহকারী কমিশনার হিসেবে দায়িত্ব পালন করছেন।

## পটভূমি
স্বপ্না তামিলনাড়ুর মাদুরাইতে পুরুষ পরিচয়ে জন্মগ্রহণ করেন। তাঁর নাম ছিল এস. নজর। ২০১২ সালে তিনি *টিএনপিএসসি* গ্রুপ ৪ পরীক্ষার জন্য আবেদন করেছিলেন, কিন্তু বোর্ড তাঁর ট্রান্সজেন্ডার লিঙ্গ পরিচয়ের কারণে তাঁর আবেদন প্রত্যাখ্যান করে। এই সিদ্ধান্তের ফলে, স্বপ্না এবং গোপী শঙ্কর মাদুরাই ২০১৩ সালের ৭ই অক্টোবর তারিখে মাদুরাই জেলা কালেক্টরেটের সামনে একটি বিক্ষোভ করেন এবং *টিএনপিএসসি*, *ইউপিএসসি*, *এসএসসি* ও ব্যাংক পরীক্ষায় বিকল্প লিঙ্গের জন্য সংরক্ষণ এবং অনুমতি দেওয়ার দাবি জানান। পরে তিনি মাদ্রাজ হাইকোর্টের মাদুরাই বেঞ্চে একটি আবেদন করেন যাতে ট্রান্সজেন্ডার মহিলাদের মহিলা প্রার্থী হিসেবে *টিএনপিএসসি* পরীক্ষা দেওয়ার অনুমতি দেওয়া হয়। ২০১৩ সালে, আপিল সফল হয় এবং তাঁকে মহিলা প্রার্থী হিসেবে পরীক্ষা দেওয়ার অনুমতি দেওয়া হয়, তিনিই প্রথম ট্রান্সজেন্ডার মহিলা যিনি এই পরীক্ষায় অংশ নেন।

### টিএনপিএসসিকে চ্যালেঞ্জ
২০১৬ সালের জুলাই মাসে, তিনি গ্রুপ-১ অফিসারদের লিখিত পরীক্ষায় অংশগ্রহণ করেন। তাঁকে অকৃতকার্য ঘোষণা করা হয় কিন্তু প্রশাসন তাঁর উত্তরের কপি সরবরাহ করতে পারেনি। তিনি মামলাটি ট্রাইব্যুনালে নিয়ে যান এবং মাদ্রাজ হাইকোর্ট ব্যাপক অনিয়মের প্রেক্ষাপটে সম্পূর্ণ কপি চেয়েছিলেন।

### নাম পরিবর্তন
স্বপ্না তাঁর নতুন নাম এবং লিঙ্গ পরিচয় উল্লেখ করে নতুন *এসএসএলসি* এবং *এইচএসসি* সার্টিফিকেটের জন্য আবেদন করেছিলেন। এই ধরণের কোন নিয়ম নেই জানিয়ে তামিলনাড়ুর যুগ্ম স্কুল পরীক্ষার পরিচালক (জেডিএসই) তাঁকে তা দিতে অস্বীকার করেন। 

তিনি নিজের লিঙ্গ পরিচয় এবং নাম পরিবর্তন প্রমাণের জন্য তাঁর মেডিকেল রিপোর্ট এবং তহসিলদারের একটি শংসাপত্র জমা দিয়েছিলেন। তবুও, তাঁর আবেদন প্রত্যাখ্যান করা হয়েছিল। এতে ক্ষুব্ধ হয়ে স্বপ্না মাদ্রাজ হাইকোর্টের মাদুরাই বেঞ্চে একটি আবেদন দায়ের করেন।

কোর্ট *জেডিএসই*-কে আদেশ দেয় আদেশের অনুলিপি পাওয়ার তারিখ থেকে চার সপ্তাহের মধ্যে সহায়ক প্রমাণ গ্রহণ করতে এবং সমস্ত নথিতে যথাযথ পরিবর্তন করতে।

## তথ্যসূত্র

বিষয়শ্রেণী:ভারতীয় বেসামরিক কর্মচারী
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
মনালি দেশাই

**মনালি দেশাই** একজন সমাজবিজ্ঞানী এবং নিউনহ্যাম কলেজ–এর ফেলো। তিনি ২০২০ থেকে ২০২৪ সাল পর্যন্ত কেমব্রিজ বিশ্ববিদ্যালয়–এর সমাজবিজ্ঞান বিভাগের প্রধান হিসেবে দায়িত্ব পালন করেন এবং কেমব্রিজ বিশ্ববিদ্যালয়ে কোনো বিভাগ পরিচালনাকারী প্রথম বর্ণগত সংখ্যালঘু নারী হিসেবে পরিচিত।

## প্রারম্ভিক জীবন
দেশাই ভারত, যুক্তরাষ্ট্র ও যুক্তরাজ্যে বেড়ে ওঠেন। তিনি যুক্তরাষ্ট্রে জন্মগ্রহণ করেন এবং পরবর্তীতে ভারতে চলে এসে দিল্লিতে পড়াশোনা করেন। বিশ্ববিদ্যালয়ে ভর্তি হওয়ার আগে তিনি লন্ডনে শেষ দুই বছর স্কুলশিক্ষা সম্পন্ন করেন।

## শিক্ষা ও গবেষণা
দেশাই মিশিগান বিশ্ববিদ্যালয়–এ অর্থনীতি অধ্যয়ন করেন এবং ক্যালিফোর্নিয়া বিশ্ববিদ্যালয়, লস অ্যাঞ্জেলেস থেকে সমাজবিজ্ঞানে পিএইচডি ডিগ্রি অর্জন করেন। সেখানে তিনি তুলনামূলক ও ঐতিহাসিক সমাজবিজ্ঞানে গবেষণা করেন এবং মরিস জাইটলিন ও রবার্ট ব্রেনার–এর তত্ত্বাবধানে অভিসন্দর্ভ সম্পন্ন করেন।

দেশাইয়ের গবেষণার আগ্রহের ক্ষেত্রগুলোর মধ্যে রয়েছে উত্তর-ঔপনিবেশিক অধ্যয়ন, সামাজিক আন্দোলন, রাষ্ট্র গঠন, রাজনৈতিক দল, উন্নয়ন এবং জাতিগত সহিংসতা। পূর্বে তাঁর গবেষণা ব্রিটিশ একাডেমি ও লেভারহুলম ট্রাস্ট দ্বারা অর্থায়িত হয়েছে।

বর্তমানে তাঁর গবেষণা অর্থনৈতিক ও সামাজিক গবেষণা পরিষদ (ESRC) দ্বারা অর্থায়িত, যেখানে তিনি জোহানেসবার্গ ও দিল্লি শহরে নগর রূপান্তর ও লিঙ্গভিত্তিক সহিংসতা নিয়ে গবেষণা করছেন।

২০০৭ সালে তিনি *State Formation and Radical Democracy in India, 1860–1990* শীর্ষক গ্রন্থ রচনা করেন। এছাড়া তিনি ২০০৯ ও ২০১৫ সালে প্রকাশিত যথাক্রমে *States of Trauma: Gender and Violence in South Asia* এবং *Building Blocs: How Parties Organize Society* গ্রন্থদ্বয়ের সহ-সম্পাদক ছিলেন।

## একাডেমিক ভূমিকা
কেমব্রিজে যোগদানের আগে দেশাই লন্ডন স্কুল অব ইকোনমিক্স–এ অধ্যাপনা করেন। তিনি ২০১৩ সালে কেমব্রিজ বিশ্ববিদ্যালয়–এ যোগ দেন এবং বর্তমানে সমাজবিজ্ঞানের রিডার পদে কর্মরত। তিনি নিউনহ্যাম কলেজের ফেলোও।

২০১৯ সালে শিক্ষাদানে তাঁর অবদান ও প্রভাবের স্বীকৃতিস্বরূপ তিনি পিলকিংটন টিচিং প্রাইজ লাভ করেন।

২০২০ সালে তিনি সমাজবিজ্ঞান বিভাগের প্রধান নিযুক্ত হন এবং কেমব্রিজ বিশ্ববিদ্যালয়ে কোনো বিভাগ পরিচালনাকারী প্রথম বর্ণগত সংখ্যালঘু নারী হিসেবে পরিচিত হন।

## বৈচিত্র্য ও সমতা বিষয়ক কাজ
একাডেমিয়ায় অন্তর্ভুক্তি, বৈচিত্র্য ও সমতা নিয়ে তাঁর কাজের জন্য দেশাইকে *[[দ্য গার্ডিয়ান]]*–এ তুলে ধরা হয়েছে। তিনি কেমব্রিজ বিশ্ববিদ্যালয়ের সমাজবিজ্ঞান বিভাগে “Decolonise Sociology” কর্মগোষ্ঠী প্রতিষ্ঠায় সহায়তা করেন।

অ্যালামনাই ফর ফ্রি স্পিচ (AFFS) সংস্থা যুক্তরাজ্যের সমতা আইন ২০১০–এর আওতাভুক্ত সুরক্ষিত বৈশিষ্ট্যসম্পন্ন ব্যক্তিদের বিরুদ্ধে বৈষম্যের অভিযোগ দেশাইয়ের বিরুদ্ধে উত্থাপন করেছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় সমাজবিজ্ঞানী
বিষয়শ্রেণী:ভারতীয় নারী সমাজবিজ্ঞানী
বিষয়শ্রেণী:কেমব্রিজ বিশ্ববিদ্যালয়ের শিক্ষক
গুলারা গাদিরবেয়োভা

**গুলারা ইব্রাহিমখলিল গিজি গাদিরবেয়োভা** (জন্মনাম **আফান্দিয়েভা**; ১৯০৩ – ১৯৪২) ছিলেন একজন আজারবাইজানি নারী অধিকারকর্মী ও রাজনীতিবিদ (কমিউনিস্ট)। তিনি শিক্ষা ও সাংবাদিকতা ক্ষেত্রেও সক্রিয় ছিলেন এবং বিভিন্ন প্রকাশনায় বহু প্রবন্ধ লিখেছেন। তিনি আজারবাইজানের প্রথম নারী পত্রিকা **“শার্গ গাদিনী”** (১৯২৩–১৯৩৭)-এর প্রধান সম্পাদক ছিলেন। ১৯৩০ থেকে ১৯৩৭ সাল পর্যন্ত তিনি আজারবাইজানি নারী আন্দোলনের সংগঠন **আলি বাইরামভ ক্লাব**–এর সভাপতি ছিলেন।

স্তালিনবাদী দমন-পীড়নের সময় তাঁকে বিপ্লবী সংগঠনের সদস্য হওয়ার অভিযোগে গ্রেপ্তার করা হয় এবং পরে সাইবেরিয়ায় নির্বাসিত করা হয়। তাঁর জীবনের শেষ সময় ও মৃত্যুর বিষয়ে নির্ভরযোগ্য তথ্য পাওয়া যায় না।

## প্রারম্ভিক জীবন
গুলারা গাদিরবেয়োভার জন্ম ১৯০৩ সালে নুখা জেলায় (বর্তমান শাকি জেলা) বাশ গোয়নুক গ্রামে। দলিল অনুযায়ী, তাঁর পরিবারটি জেলার ধনী ও সম্মানিত পরিবারগুলোর একটি ছিল এবং তাঁর পিতা পূর্বে জমিদার হিসেবে কাজ করতেন। পরবর্তীকালে স্থানীয় অভিজাত শ্রেণির লোকদের দ্বারা তাঁর পিতা হত্যার শিকার হন বলে ধারণা করা হয়।

১৯২০ সালে গুলারা শাকিতে শুরু হওয়া একটি শিক্ষামূলক কোর্সে ভর্তি হন এবং তা সম্পন্ন করে শিক্ষকতা করার যোগ্যতা অর্জন করেন। তিনি গ্রামাঞ্চলের মেয়েদের পড়ানো শুরু করেন এবং একই সঙ্গে সামাজিক কর্মকাণ্ডে যুক্ত হয়ে পড়েন।

## কর্মজীবন
২০ বছর বয়সে গুলারাকে জেলার নারী বিভাগের পরিচালক হিসেবে নিয়োগ দেওয়া হয়। এই সময় থেকেই তিনি আজারবাইজানে নারী মুক্তি আন্দোলনের একজন অগ্রণী নেত্রী হিসেবে পরিচিতি লাভ করেন।

১৯২৩ সালে গাদিরবেয়োভা আজারবাইজান কমিউনিস্ট পার্টিতে যোগ দেন এবং শাকি জেলা পার্টি কমিটিতে কাজ করেন। নারী মুক্তির ধারণা প্রচারের জন্য তিনি সংবাদমাধ্যমে সক্রিয়ভাবে অংশগ্রহণ করেন। বিভিন্ন জেলায় কাজ করার সময় তিনি **“ইয়েনি ফিকির”** (নতুন চিন্তা), **“কেন্দলি গাজেতি”** (গ্রামীণ সংবাদপত্র) ইত্যাদিতে লেখালেখি করেন।

১৯২৩ সালে **“শার্গ গাদিনী”** পত্রিকা প্রকাশিত হলে, ২০ বছর বয়সী গুলারা এর প্রথম নারী সংবাদদাতাদের অন্যতম ছিলেন এবং তাঁর প্রবন্ধের জন্য বিশেষ খ্যাতি অর্জন করেন।

১৯৩১ সালের মে মাসে তিনি **“শার্গ গাদিনী”** পত্রিকার সম্পাদক নিযুক্ত হন। তিনি **“কোইলু গিজি”** (গ্রামের মেয়ে) ছদ্মনামে লেখালেখি করতেন।

১৯৩২ থেকে ১৯৩৭ সাল পর্যন্ত তিনি আলি বাইরামভ নারী ক্লাবের পরিচালক হিসেবে দায়িত্ব পালন করেন। পরবর্তীতে তিনি শামকির (তৎকালীন শামখোর) ও কুবা জেলায় নারী বিভাগের নেতৃত্ব দেন। ১৯২৭ সালে তাঁকে আজারবাইজান কেন্দ্রীয় কার্যনির্বাহী কমিটির নারী বিভাগের পরিচালক নিযুক্ত করা হয়। কিছু সময় তিনি আজারবাইজান জনশিক্ষা কমিশনের সাংস্কৃতিক ও শিক্ষামূলক বিষয়ক বিভাগের প্রধান হিসেবেও কাজ করেন।

১৯৩৬ সালের ৭ জানুয়ারি সোভিয়েত ইউনিয়ন–এর প্রধান সংবাদপত্র **“প্রাভদা”**–তে গুলারা গাদিরবেয়োভাকে নিয়ে একটি প্রবন্ধ প্রকাশিত হয়।

## ব্যক্তিগত জীবন
গুলারা গাদিরবেয়োভা প্রথমে আহমেদ গাদিরবেয়োভাকে বিয়ে করেন, যদিও পরবর্তীতে তাঁদের বিবাহবিচ্ছেদ হয়; তবুও তিনি স্বামীর উপাধি ব্যবহার করেন। তাঁর দ্বিতীয় স্বামী আসিফ রহমানভ দীর্ঘদিন নিরাপত্তা সংস্থায় কর্মরত ছিলেন। দমন-পীড়নের সময় তাঁকে গ্রেপ্তার করা হয় এবং ১৯৩৮ সালের ৩ জানুয়ারি গুলি করে হত্যা করা হয়।

গুলারার ভাই করিম গাজিয়েভ **“মুসাভাত”** পার্টির সক্রিয় সদস্য ছিলেন এবং তাঁকেও নির্বাসিত করা হয়।

## তথ্যসূত্র

বিষয়শ্রেণী:আজারবাইজানি সাংবাদিক
বিষয়শ্রেণী:নারীবাদী
বিষয়শ্রেণী:আজারবাইজানের রাজনীতিতে নারী
পিসিবি ব্যাংক

**পিসিবি ব্যাংক** (পূর্বে **প্যাসিফিক সিটি ব্যাংক** নামে পরিচিত) একটি মার্কিন কমিউনিটি ব্যাংক যা ক্যালিফোর্নিয়ায় অবস্থিত কোরীয়-মার্কিন সম্প্রদায়ের উপর দৃষ্টি নিবদ্ধ করে এবং বাণিজ্যিক ব্যাংকিং পরিষেবা প্রদান করে। এর ৮টি রাজ্যে শাখা রয়েছে এবং ব্যাংক অফ হোপ এবং হানমি ব্যাংকের পরে এটি তৃতীয় বৃহত্তম কোরীয় মার্কিন ব্যাংক। 

## তথ্যসূত্র

## বাহ্যিক লিঙ্কগুলি

* অফিসিয়াল ওয়েবসাইট
বিষয়শ্রেণী:লস অ্যাঞ্জেলেস ভিত্তিক কোম্পানি
বিষয়শ্রেণী:ন্যাসড্যাকে তালিকাভুক্ত কোম্পানি
বিষয়শ্রেণী:কোরীয় ভাষার লেখা থাকা নিবন্ধ
বিষয়শ্রেণী:কোরীয়-মার্কিন ব্যাংক
বিষয়শ্রেণী:ক্যালিফোর্নিয়া ভিত্তিক ব্যাংক
বিষয়শ্রেণী:২০০৩-এ প্রতিষ্ঠিত ব্যাংক
ইউনিব্যাংক (আজারবাইজান)

**ইউনিব্যাংক** হল আজারবাইজানে ১৯৯২ সালের জুলাই মাসে **এমব্যাংক** নামে প্রতিষ্ঠিত বৃহত্তম বেসরকারি ব্যাংকগুলির মধ্যে একটি। ২০২১ সালে, ইউনিব্যাংক লিওব্যাংক নামে প্রথম আজারবাইজানি নিওব্যাংকের সহ-প্রতিষ্ঠা করে।

## তথ্যসূত্র

বিষয়শ্রেণী:২০০২-এ প্রতিষ্ঠিত কোম্পানি
বিষয়শ্রেণী:উৎসবিহীন তথ্যসহ সকল নিবন্ধ
বিষয়শ্রেণী:আজারবাইজানের ব্যাংক
বিষয়শ্রেণী:বাকু ভিত্তিক কোম্পানি
বিষয়শ্রেণী:২০০২-এ প্রতিষ্ঠিত ব্যাংক
বিষয়শ্রেণী:২০০২-এ আজারবাইজানে প্রতিষ্ঠিত